Kichwa: Marekani: Mwanamke mjamzito ashitakiwa kifo cha mwanawe aliyeuawa kwa kupigwa risasi akiwa tumboni\nKwa kuzingatia jina la hapo juu la makala ya kuwaziwa, fikiria makala.\n
Mwanamke mjamzito ashitakiwa kifo cha mwanawe aliyeuawa kwa kupigwa risasi akiwa tumboni

Marshae Jones alikamatwa siku ya Jumatano kwa kuhusika katika mzozo uliosababisha apigwe risasi ya tumbo, vyombo vya habari vinaripoti. 

Mashataka dhidi ya Ebony Jemison aliyempiga risasi yalifutwa na mahakama kwa mdai kuwa alifanya hivyo kujilinda.

Makundi ya kutetea haki yanasema kuwa hatua hiyo inaonesha kuwa sheria mpya za jimbo hilo zinazodhibiti uavyaji mimba zitaathiri kesi zingine.

Bi Jones alipigana na Ebony Jemison mwenye umri wa miaka 23, tarehe 4mwezi Desemba mwaka jana, akiwa na ujauzito wa miezi mitano, kwa mujibu wa AL.com.

Kwa mujibui wa polisi, mabishano yalizuka kuhusu baba ya mtoto ambaye hajazaliwa, hali iliyomfanya Bi Jemison kumpiga risasi Bi Jones na kumfanya ampoteze ujauzito wake. 

Polisi wanasema kwa kukuwa inadaiwa Bi Jones ndiye aliyeanzisha ugomvi uliohatarisha maisha mtoto wake ambaye hajazaliwa hakuwa na budi kufunguliwa mashtaka hayo.

Polisi pia wa walidai kuwa Bi Jemison alilazimika kujilinda dhidi ya Bi Jones.

Mkuu wa polisi wa jimbo hilo Lt Danny Reid wakati huo(Disemba) alisema: "Mhasiriwa pekee wa kweli katika kisa hicho alikuwa mtoto ambaye hajazaliwa. Ni mama yaake mtoto ambaye alianzisha ugomvi ambao ulisababisha kifo cha mtoto wake ambaye hajazaliwa."

Lt Reid aliongeza kuwa mtoto huyo "Lihusishwa katika ugomvi huo wakati alikuwa anategemea ulinzi kutoka kwa mama yake".

Bi Jones ameshitakiwa katika mahakama ya Jefferson County, Alabama

Siku ya Jumatano, Bi Jones alikamatwa na kushitakiwa kwa kuua bila kukusudia na kuwekwa mahabusu katika jela ya Jefferson County na hatimae kuachiliwa kwa dhamana ya dola 50,000 sawa na (£40,000) 

Bi Jemison amesema kuwa hatua hiyo si ya haki.

"Nadhani hakustahili kushitakiwa kwa kosa la kuua bila kukusudia kwasababu hakumuua mwenyewe mtoto," aliiambia gazeti la Buzzfeed. 

"Lakini alngelishitakiwa na kosa la kuhatarisha maisha ya  mtoto au kusababisha vurugu."

Makundi ya kutetea haki yalaani hatua hiyo

Wanaharakati wa kutetea haki za...